Diari Oficial de la Generalitat Valenciana


Sumari del DOGV 7551, del 18-06-2015 (2015/5700)

Llista definitiva d'aspirants declarats aptes i no aptes en les proves per a l'obtenció del títol de gestor administratiu i indicació dels tràmits subsegüents a realitzar pels primers, de conformitat amb allò que disposen les bases de la convocatòria efectuada per l'Orde 2/2015, de 12 de febrer, de la Conselleria de Governació i Justícia.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7551

Data del DOGV
:   18-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5700


Data del document
:   12-06-2015

Organisme emissor
:   Conselleria de Governació i Justícia

Tipus de document
:   Anunci

Anàlisi jurídica

 Descriptors 

:   * Conselleria de Governació i Justícia
    * professió administrativa
    * examen
    * legislació

Llista definitiva d'aspirants declarats aptes i no aptes en les proves per a l'obtenció del títol de gestor administratiu i indicació dels tràmits subsegüents a realitzar pels primers, de conformitat amb allò que disposen les bases de la convocatòria efectuada per l'Orde 2/2015, de 12 de febrer, de la Conselleria de Governació i Justícia. [2015/5700]  
D'acord amb el que preveuen les bases dotze i tretze de la convocatòria de les proves d'aptitud per a l'obtenció del títol de gestor administratiu (Orde 2/2015, de 12 de febrer, de la Conselleria de Governació i Justícia), i atenent allò que ha sol·licitat el president del Consell dels Col·legis Oficials de Gestors Administratius de la Comunitat Valenciana per mitjà d'un escrit registrat d'entrada en la dita conselleria amb data 12 de juny de 2015, s'efectua l'anunci següent:  
Primer. Després d'haver-se fet pública la llista provisional d'aspirants declarats aptes i no aptes, i una vegada conclosa la posterior fase d'al·legacions dels interessats i revisió dels exercicis, el tribunal qualificador, mitjançant un acord de data 10 de juny de 2015, ha elevat la llista definitiva a la Presidència del Consell dels Col·legis Oficials de Gestors Administratius de la Comunitat Valenciana perquè procedisca a fer-la pública i a ordenar la realització dels tràmits subsegüents del procés.  
  
Segon. La llista definitiva mencionada en el punt anterior, que inclou tant els qui han acreditat estar en possessió d'un títol oficial de Màster Universitari en Gestió Administrativa com els qui han realitzat i superat les proves de referència, pot consultar-se en la web del Consell Autonòmic (http://consejo-gestorescv.com), així com en les seus dels col·legis oficials d'Alacant i València i en la de la delegació de Castelló.  
  
Tercer. Els aspirants que figuren com a aptes en eixe llistat disposen d'un termini de 15 dies, comptador des de l'endemà de la publicació d'este anunci, per a sol·licitar a la Presidència del Consell dels Col·legis Oficials de Gestors Administratius de la Comunitat Valenciana l'expedició del títol de gestor administratiu, adjuntant a la seua sol·licitud els documents següents:  
1. Còpia compulsada o confrontada del document nacional d'identitat, o d'algun altre document oficial que acredite la identitat i la nacionalitat de l'aspirant apte o de l'aspirant apta.  
2. Còpia compulsada per notari o autoritat acadèmica competent del títol universitari oficial que haja fet constar en la seua sol·licitud, certificat acadèmic de tindre superats els estudis per a la seua obtenció o, si és el cas, resguard del depòsit per a l'obtenció d'aquell.  
3. Quan el títol haja sigut expedit a l'estranger, haurà d'aportar-se la credencial acreditativa de la seua homologació.  
4. Quan es tracte d'estrangers residents a Espanya procedents de tercers països, haurà d'aportar-se l'acreditació de la reciprocitat de títols i drets amb el seu estat d'origen.  
5. Declaració responsable de no haver sigut expulsat o separat en virtut d'expedient disciplinari de cap de les administracions públiques, així com de no trobar-se inhabilitat per a l'exercici de funcions públiques, en l'àmbit de cap dels estats membres de la Unió Europea, altres estats signataris de l'Acord sobre l'Espai Econòmic Europeu, o tercers estats amb què hi haja convenis de reciprocitat en la matèria.  
  
6. Qualsevol dels següents documents, a fi de complir l'obligació ressenyada en l'apartat 1 de la base dotze de la convocatòria:  
a) Còpia compulsada o confrontada de:  
- Títol de Batxillerat o equivalent cursat a la Comunitat Valenciana, amb superació de les assignatures de valencià.  
- Títol de l'escola oficial d'idiomes corresponent al tercer curs de coneixements de valencià.  
- Certificat de grau mitjà expedit per la Junta Qualificadora de Coneixements de Valencià, dependent de la Conselleria d'Educació, Cultura i Esport, de conformitat amb la normativa vigent en este àmbit.  
b) Declaració responsable per la qual la persona declarada apta en les proves es compromet a comptar amb personal contractat que dispose d'algun dels documents ressenyats en la lletra a) d'este mateix apartat.  
  
  
València, 12 de juny de 2015.- El director general de Desenrotllament Autonòmic: Javier Montero Hernández.